Държавен вестник, бр. 61, 2012 г., стр. 19

БРОЙ  61	
Д Ъ Р Ж А В Е Н  В Е С Т Н И К 	
СТР.  19  
не и да се ограничават до комбинации 
с фиксирани дози, еднократен дневен 
прием, блистери, обучение от връст­
ници на връстници и подкрепа);
ii.	
осигуряване на придържане на пред­
писващите лекарствата към одобрените 
ръководства за лечение;
iii. 	 наблюдение и намаляване на резис­
тентността; и 
iv.	
мониторинг на неблагоприятни ефекти 
от употребата на лекарства съгласно 
съществуващите международни ръко­
водства. 
За да се ограничи резистентността към 
противотуберкулозните лекарства от втора 
линия и в съответствие с политиката на дру­
ги международни финансиращи източници, 
всички доставки на медикаменти за лечение 
на мултирезистентна туберкулоза, които са 
финансирани по това Споразумение, трябва да 
се осъществяват чрез Комитета „Зелена свет­
лина“ на Глобалното партньорство за борба с 
туберкулозата.
(т) Отчитане на цените и качеството. При 
получаването в страната на здравните продук­
ти, закупени със средства от безвъзмездната 
помощ, Главният получател е длъжен незабавно 
да докладва на Глобалния фонд цените, които 
е заплатил за тези здравни продукти, и друга 
информация, свързана с качеството на здрав­
ните продукти, както е посочено, и изполвайки 
формата на Механизма за отчитане на цените, 
който е наличен на електронната страница на 
Глобалния фонд.
(у) Промяна на този член. Глобалният фонд 
може от време на време да променя изцяло 
или частично политиката си за доставка на 
здравни продукти. Независимо от Член 31 тези 
промени в политиката ще бъдат отразени в 
измененията към този член, които ще влизат в 
сила от датата, определена от Глобалния фонд. 
Глобалният фонд ще извести Главния получател 
за тези промени в политиката в разумен срок.
Член 20. Застраховки и отговорност за 
загуба, кражба или щета 
(а) Застраховки. Главният получател под­
държа, когато това е възможно, на разумна 
цена цялата застраховка на собствеността от 
активите на Програмата и застраховка обща 
отговорност с финансово стабилни и с добра 
репутация застрахователни компании. Застрахо­
вателното покритие отговаря на това, което се 
поддържа от подобни инстанции, занимаващи 
се с подобни дейности. 
(б) Отговорност за загуба или кражба. 
Главният получател отговаря единствено за 
загуба или кражба или щета на всички стоки, 
закупени със средства от безвъзмездната помощ 
(включително тези, които са във владение на 
Подполучатели), и незабавно при възникване на 
такава загуба, кражба или вреда заменя същите 
стоки за своя сметка съгласно изискванията 
за доставка, упоменати в Член 18 и Член 19 
от това Споразумение. Освен това Главният 
получател е единствено отговорен за загубата 
или кражбата на парични средства, намиращи 
се във владение на Главния получател или 
негови представители или Подполучатели, и 
няма да има право да изисква обезщетение от 
Глобалния фонд за такава загуба или кражба.
Член 21. Конфликт на интереси; антикорупция, 
Кодекс на поведение на доставчиците
(а) Стандарти на поведение. Главният получа­
тел поддържа и налага стандарти на поведение 
за управление на работата на лицата, свързани 
с Главния получател или Подполучател (на­
пример директори, служители, чиновници или 
агенти), участващи във възлагането и админи­
стрирането на договори, безвъзмездни помощи 
или други изгоди при използване на средства 
от безвъзмездната помощ, за да осигури, че 
същите лица не се занимават с практики, из­
броени в алинея (б) по-долу.
(б) Избягване на корупция. Главният полу­
чател се задължава, като гарантира същото за 
Подполучателите или всяко лице, свързано с 
Главния получател или Подполучател:
i. 	
да не участва в избора, възлагането 
или администрирането на договор, без­
възмездна помощ или други отпуснати 
средства или операции, финансирани 
от безвъзмездната помощ, в които 
лицето, преки роднини на лицето или 
негови или нейни делови партньори 
или организации, контролирани или 
съществено свързани с това лице, имат 
финансов интерес;
ii. 	
да не участва в сделки, в които участват 
организации или инстанции, с които 
това лице преговаря или има някакъв 
ангажимент по отношение на бъдещо 
назначаване;
iii.	
да не предлага, дава, иска или по­
лучава, пряко или косвено, парични 
средства, услуги, подаръци или друго 
с висока стойност, за да повлияе върху 
действията на лице, което участва в 
процеса на доставка или изпълнение 
на договор;
iv. 	
да не представя неправилно или пропу­
ска факти с цел да повлияе процеса на 
възлагане на доставка или изпълнение 
на договор; 
v. 	
да не участва в схема или договорка 
между двама или повече участници в 
търг, със или без знанието на Главния 
получател или Подполучател, с цел да 
промени цените в търга, така че те да 
бъдат на изкуствено, неконкурентно 
ниво; или 
vi. 	 да не участва в друга практика, която 
е или може да бъде тълкувана като 
незаконна или корупционна практика 
в Държавата домакин.